cyanic-selkie/wikianc huggingface dataset:
நவம்பர் 17
வெளி இணைப்புகள்
பகுப்பு:நவம்பர் பகுப்பு:ஆண்டின் நாட்கள்
கலைஞர் கருணாநிதி தொழில்நுட்பக் கல்வி நிறுவனம்
கலைஞர் கருணாநிதி தொழில்நுட்ப கல்வி நிறுவனம் (Kalaignar Karunanidhi Institute of Technology) என்பது இந்தியாவின், தமிழ்நாட்டின், கோயம்புத்தூரில் அமைந்துள்ள ஒரு தன்னாட்சி கல்வி நிறுவனம் ஆகும். இந்த கல்லூரிக்கு அகில இந்திய தொழில்நுட்பக் கல்விக் குழு ஒப்புதல் அளித்துள்ளது, இது சென்னை அண்ணா பல்கலைக்கழகத்துடன் இணைவுபெற்றுள்ளது. மேலும் இது என். பி. ஏ. ஆல் அங்கீகாரம் பெற்றது மற்றும் தேசிய மதிப்பீடு மற்றும் தரச்சான்று அவையால் 'ஏ' தரத்துடன் அங்கீகாரம் பெற்றது.
கலைஞர் கருணாநிதி தொழில்நுட்ப நிறுவனமானது 2008 ஆம் ஆண்டு கோவையில் விஜயலட்சுமி பழனிசாமி அறக்கட்டளையால் நிறுவப்பட்டது. கல்லூரிகளில் 8 இளநிலை மற்றும் 7 முதுநிலை படிப்புகள் வழங்கப்படுகின்றன.
உள்கட்டமைப்புவசதிகள்
கோயமுத்தூரின் புறநகரில் அமைந்துள்ள இக்கல்லூரியானது 250 அறைகளைக் கொண்ட மாணவர் விடுதி, 15000 சதுர அடி கொண்ட விளையாட்டு அரங்கம், 15000 சதுர அடி கொண்ட சமையல் கூடம், 30 அடிக்கு 30 அடி கொண்ட 100 வகுப்பறைகள் போன்றவற்றை உடையதாக உள்ளது.
வழங்கப்படும் பாடங்கள்
இளநிலை படிப்புகள்
முதுநிலை படிப்புகள்
மேற்கோள்கள்
பகுப்பு:கோயம்புத்தூரிலுள்ள பொறியியல் கல்லூரிகள் பகுப்பு:தமிழ்நாட்டு பொறியியல் கல்லூரிகள் பகுப்பு:அண்ணா பல்கலைக்கழக இணைவுக்கல்லூரிகள்
சங்கீத கலாசிகாமணி விருது
சங்கீத கலாசிகாமணி விருது இந்திய நுண்கலைக் கழகத்தால் (Indian Fine Arts Society) ஒவ்வொரு ஆண்டும் தேர்ந்தெடுக்கப்பட்ட கலைஞர்களுக்கு வழங்கப்படும் ஒரு விருதாகும்.
மேற்கோள்கள்
பகுப்பு:கருநாடக இசை பகுப்பு:இசை விருதுகள் பகுப்பு:இந்திய விருதுகள் பகுப்பு:சங்கீத கலாசிகாமணி விருது பெற்றவர்கள்
இரைப்பை
இரைப்பை (Stomach) என்பது முதுகெலும்பிகள், பூச்சிகள், மெல்லுடலிகள், முட்தோலிகள் உள்ளிட்ட விலங்குகளின் சமிபாட்டுத் தொகுதியில் மிக முக்கியமான சமிபாட்டை நிகழ்த்தும் ஓர் அகன்ற அறையாகும். இது உணவுக்குழாய் (அல்லது களம்) (Oesophagus), சிறுகுடல் ஆகிய பகுதிகளுக்கு இடையில் அமைந்துள்ளது. உதரவிதானத்திற்குக் (Thoracic diaphragm) கீழாக உள்ளது. இதன் வடிவமும் அளவும் உள்ளிருக்கும் உணவின் அளவினைப் பொறுத்து அமையும். உணவு உள்நுழையும் வேளையில் அதிகபட்சமாக 1.5 லிட்டர் அளவிற்குப் பெரிதாகும். இரைப்பையின் இயக்கம் குடல் அலைவுகளை ஏற்படுத்தும். ஒவ்வொரு அலைவும் இரைப்பையின் மைய உடற்பகுதியிலிருந்து தோன்றிப் பின்னோக்கிச் செல்லும். பின்னோக்கிச் செல்லும் முதல் அலைவு இரைப்பைக்கும், சிறுகுடலின் தொடக்கப் பகுதியான முன்சிறுகுடல் (Duodenum) பகுதிக்கும் இடையில் உள்ள பைலோரஸ் சுருக்குத் தசைகளைச் சுருங்கச் செய்யும். இரைப்பையின் உள்சுவற்றில் பல இரைப்பை நீர்ச் சுரப்பிகள் உண்டு. ஏறக்குறைய 40 மில்லியன் நுண்ணிய சுரப்பிகள் உள்ளன. இவற்றில் முதன்மையான உயிரணுக்கள் (chief cells) நொதிகளையும், சுவர் உயிரணுக்கள் (parietal cells) எனப்படும் ஆக்ஸின்டிக் (Oxyntic) உயிரணுக்கள் ஐதரோகுளோரிக் காடியையும் (HCl) சுரக்கின்றன. ஐதரோகுளோரிக் காடியினால் நொதியச் செயல்பாட்டிற்கு தேவையான அமிலத்தன்மை கிடைக்கிறது. இரைப்பையின் பெப்சின், ரெனின் போன்ற நொதியங்கள் சுரக்கப்படுகிறன.
கட்டமைப்பு
குழிக்குடல் நாடியின் ஒரு பகுதி இரைப்பைக்குக் குருதியை வழங்கும். இரப்பையிலிருந்து குருதியைச் சேர்க்கும் உதர நாளம் குருதியை ஈரல்வாயி நாளத்தினுள் செலுத்தும்.
இழையவியல்
உணவுச் சுவட்டின் ஏனைய பாகங்கள் போலவே இதிலும் (வெளியிலிருந்து உள் நோக்கி) சிரோசா, வெளிப்புறத் தசைப்படை, உப சீதமுளிப் படை, சீதமுளிப் படை எனும் நான்கு இழையப்படைகள் இதன் சுவரில் உள்ளன. இதன் சீதமூளிப் படையின் அகவணியில் கம்பக் கலங்கள் ஒழுங்குபடுத்தப்பட்டுள்ளன. இவ் அகவணியில் உள்ள விசேட தற்காலிகமான மடிப்புக்கள் ருகேயின் மடிப்புக்கள் எனப்படும். இவை உணவைத் தேக்குவதற்கு உதவும். உணவு சேகரிக்கப்படும் போது இம் மடிப்புக்கள் அழுத்தமடைந்து இரைப்பையின் கனவளவை அதிகரிக்கின்றன. அகவணியில் விசேட கலங்களைக் கொண்ட உதரச் சுரப்பி உள்ளது. இது உதரச் சாறைச் சுரக்கும். உதரச் சாறின் ஒரு கூறான சீதம் இரைப்பை அகவணியை வன்னமிலமான HCl இடமிருந்து பாதுகாக்கும். இதனைத் தவிர அகவணியில் Gastrin எனும் ஓமோனைச் சுரக்கும் G- கலங்களும் உள்ளன. வெளிப்புறத் தசைப்படையில் நீள்பக்க மற்றும் வட்டத் தசைகளுக்கு மேலதிகமாக சரிவுத் தசைகளும் உண்டு. இந்த மழமழப்பான தசைகள் உணவைக் கடைதலுக்கு உதவுகின்றன. உதரச் சுரப்பிக் கலங்கள்:
உணவுச் சமிபாடு
இரைப்பை பெப்சின் (புரதச் சமிபாடுக்கு) மற்றும் ரெனின் (பாலைச் சமிபாடடையச் செய்வதற்கு) ஆகிய நொதியங்களைச் சுரக்கும் ஆற்றலுடையது. இவை உணவுக் கால்வாய்த் தொகுதியில் புரதச் சமிபாட்டை ஆரம்பித்து வைக்கும். பெப்ப்சின் சிக்கலான புரத மூலக்கூறுகளை சிக்கல் குறைந்த பொலிபெப்டைட்டுகளாக மாற்றும்; ரெனின் பாலிலுள்ள கரையக்கூடிய கெய்சினோஜன் எனும் புரதத்தை கரையாத கெய்சினாக மாற்றி பாலைத் திரட்சியடையச்செய்யும். இந்நொதியங்கள் சிறப்பாக அமில ஊடகத்திலேயே தொழிற்படுவன. எனவே ஐதரோக்குளோரிக் அமிலத்தை உள்ளடக்கிய உதரச்சாற்றைச் சுரக்கும். இவ்வமிலம் உணவோடு சேர்ந்து வரும் சில பக்டீரியாக்கள் உட்பட்ட கிருமிகளை அழித்து (சில பக்டீரியாக்கள் இவ்வமிலத்திலிருந்தும் தப்பிக்கும் ஆற்றலுடையன) உடலைப் பாதுகாக்கின்றது. இரைப்பையில் இரசாயனச் சமிபாட்டுடன் பௌதிகச் சமிபாடும் நடைபெறும். பெரிய உணவுத்துணிக்கைகள் நன்றாக அமிலத்தில் கரைக்கப்பட்டு, கலக்கப்பட்டு சமிபாடடைய ஏதுவாக்கும். பெப்சின் மற்றும் ரெனினை இரைப்பை நேரடியாக சுரக்காது. பெப்சினை பெப்சினோஜன் என்ற வடிவிலும், ரெனினை புரோரெனின் என்ற வடிவிலும் சுரக்கின்றது. இவை ஐதரோகுளோரிக் அமிலத்தில் பெப்சினாகவும் ரெனினாகவும் மாற்றமடைகின்றன. சிறிது நேரத்தின் பின்னர் குடல் வாயிறுக்கியூடாக உணவுக்கரைசல் முன்சிறுகுடலுக்குள் மேலதிக சமிபாடு மற்றும் அகத்துறிஞ்சலுக்காக மெல்ல மெல்லத் தள்ளப்படும். உதரச் சாறிலுள்ள உதர இலிப்பேசு கொழுப்பின் ஆரம்பச் சமிபாட்டை நிகழ்த்தும்.
உணவைச் சேமித்தல்
இரைப்பையின் பிரதான தொழில் உணவைச் சேமித்தலாகும். இதனால் கிட்டத்தட்ட 4 மணிநேரம் வரை உணவைச் சேமிக்க முடியும். இது உணவைச் சேமிக்கும் நேரம் மூளையிலிருந்து வரும் தன்னாட்சி நரம்புகளினாலும், முன்சிறுகுடலினால் சுரக்கப்படும் ஓமோன்களாலும் கட்டுப்படுத்தப்படுகின்றது.
உணவைக் கடைதல்
களத்திலிருந்து இரைப்பைக்குள் விழும் உணவுத் திரள் உடைக்கப்பட்டு, உதரச் சாற்றுடன் கலக்கப்பட்டு, இரைப்பையிலுள்ள தசைகளின் செயற்பாட்டல் கடையப்படுகின்றது. இது உணவின் சமிபாட்டை வினைத்திறனாக்கும்.
போசணைப் பொருட்களின் அகத்துறிஞ்சல்
பின்வரும் போசணைப் பொருட்கள் இரைப்பையில் அகத்துறிஞ்சப்படுகின்றன:
இரைப்பைச் சாறு சுரத்தல்
இரைப்பைச் சாறு என்பது சீதமுளிப் படை (Mucosa) இல் உள்ள இரைப்பைச் சுரப்பிகளால் சுரக்கப்படும் ஐதரோகுளோரிக் அமிலம் (HCl) நிறைந்த சுரப்பு ஆகும். இதில் புரதச் சமிபாட்டுக்குத் தேவையான நொதியங்களும், விற்றமின் B12 ஐ அகத்துறிஞ்சத் தேவையான Intrinsic factor உம் உள்ளன. ஐதரோகுளோரிக் அமிலம் உணவுடன் உட்கொள்ளப்படும் நுண்ணங்கிகளைக் கொல்வதற்கும், பெப்சினோஜன் நொதியத்தை பெப்சின் வடிவத்துக்கு மாற்றவும் பயன்படுகின்றது. இரைப்பைச் சாறு சுரத்தல் ஓமோன்கள் மற்றும் மூளையின் செயற்பாடுகளால் கட்டுப்படுத்தப்படுகிறது. கஸ்ரைன் (Gastrin) ஓமோன் இரைப்பைச் சாறு சுரத்தலை அதிகரிக்கும். வேகஸ் நரம்பு (vagus nerve) மூலம் மூளை இரைப்பைச் சாறு சுரத்தலைக் கட்டுப்படுத்தும். உதாரணமாக உணவைப் பற்றி சிந்தித்தல், உணவைப் பார்த்தல், உணவைச் சுவைத்தல், மணத்தல், கேட்டல் ஆகிய தூண்டல்களும் மன அழுத்தமும் இரைப்பைச் சாறு சுரத்தலை அதிகரிக்கும். முன்சிறுகுடலால் சுரக்கப்படும் Secretin, CCK ஆகிய ஓமோன்கள் இரைப்பைச் சாறு சுரத்தலையும், இரைப்பை வெறுமையாவதையும் குறைக்கும்.
மருத்துவ முக்கியத்துவம்
இரைப்பை தொடர்பான நோய்களுள் இரைப்பை அழற்சி முக்கியத்துவம் பெறுகின்றது. இது இரைப்பையில் அதிக அமிலத்தன்மை காரணமாக இரைப்பைச் சுவர் சேதமடைந்து பாதிக்கப்படுவதால் ஏற்படுகின்றது. Helicobacter pylori எனும் பக்டீரியாவால் இந்நோய் ஏற்படும் வாய்ப்பு அதிகமாக்கப்படுகின்றது. உடற்பருமனைக் குறைப்பதற்காக மேற்கொள்ளப்படும் இரைப்பை அறுவைச் சிகிச்சையும் இதன் மருத்துவ முக்கியத்துவங்களுள் ஒன்றாகும்.
புற இணைப்புகள்
பகுப்பு:உடல் உள்ளுறுப்புகள் பகுப்பு:சமிபாட்டுத்தொகுதி
விண்மீன் பேரடை
எமது பால்வெளியானது பேரடை என்று குறிக்கப்பெறுவது ஈர்ப்பால் கட்டுண்ட பெருந்திரளான விண்மீன் கூட்டமும் உடுக்கண எச்சங்களும் உடுக்கணவெளி வளிமத் தூசும் கரும்பொருண்மமும் அடங்கிய வான்பொருள் தொகுதியாகும். ஒரு பால்வெளியில் நிரலாக, ஒரு பில்லியன் (குறும்பால்வெளி) முதல் 100 டிரில்லியன் (பெரும்பால்வெளி) (109 முதல் 1014) வரையிலான எண்ணிக்கையில் விண்மீன்கள் இருக்கும். ஒவ்வொரு பால்வெளியும் அதன் பொருண்மையத்தில் வட்டணையில் சுற்றிவரும்.இவை கண்ணுக்குப் புலப்படும் வடிவத்தில் நீள்வட்டவகை, சுருளிவகை, ஒழுங்கற்றவகை எனப் பிரிக்கப்படுகிறது. பல பால்வெளிகளில் அவற்றின் செயலார்ந்த பால்வெளி மையத்தில் கருந்துளைகளைக் கொன்டமைகின்றன. நமது பால்வெளியாகிய பால் வழியில் உள்ள சகித்தாரியசு A* எனும் கருந்துளையின் பொருண்மை சூரியனைப் போல நான்கு மில்லியன் மடங்கு பொருண்மையைக் கொண்டுள்ளது. 2016 மார்ச்சு நிலவரப்படி, GN-z11 எனும் பால்வெளி தான் மிகப்ப பழைய பால்வெளியாகும். இது புவியில் இருந்து மிகத்தொலைவில் அமைந்த்து ஆகும். இது 32 பில்லியன் ஒளியாண்டுகள் தொலைவில் உள்ளது. இது பெரு வெடிப்புக்குப் பின்னர் 400 மில்லியன் ஆன்டுகளுக்குப் பிறகு தோன்றியதாகும்.
இன்று கட்புலப் புடவியில் பால்வெளிகள் 200 பில்லியனுக்கும் (200,000,000,000) முதல் 2 டிரில்லியனுக்கும் (2,000,000,000,000) மேல் இருக்கும் என மதிப்பிடப்பட்டுள்ளன  இவை புவியில் நிலவும் மணல்மணியினும் கூடுதலாகும் எனக் கருதப்படுகிறது. பெரும்பாலான பால்வெளிகள் 1,000 முதல் 100,000 புடைநொடிகள் விட்டம் கொண்டுள்ளன, இவை ஒவ்வொன்றும் பல மில்லியன் புடைநொடிகள் இடைவெளியில் அமைகின்றன. பால்வெளிகளுக்கு இடையில் உள்ள ஊடகத்தில் தளர்வான வளிமம் ஒரு பருமீட்டரில் ஓரணு வீதத்தில் அமைந்துள்ளது. பெரும்பாலான பால்வெளிகள் ஈர்ப்பால் பால்வெளிக் குழுக்களாகவும் பால்வெளிக் கொத்துகளாகவும் பால்வெளி மீக்கொத்துகளாகவும் கட்டுண்டு இயங்குகின்றன. புடவியின் பெருங்கட்டமைப்பு நிலையில், இக்கூட்டமைவுகள் பொதுவாகச் செறிந்த வெற்றிடம் சூழ்ந்த படலங்களாசமைகின்றன. இதுவரை அறியப்பட்ட மிகப்பெரிய கட்டமைப்பு பால்வெளி மீக்கொத்துகளின் கொத்து ஆகும். இது இலானியாக்கியா எனப்படுகிறது.
thumb|200px|பால்வெளிகளின் வடிவங்கள்
சொற்பிறப்பியல்
பால்வெளி (galaxy) எனும் சொல், பால்வழியைக் குறிக்கும் கிரேக்க மொழி  சொல்லாகிய galaxias (, "பால் தன்மையது"), அல்லது kyklos galaktikos ("பால் வட்டம்") என்பதில் இருந்து கொணரப்பட்டதாகும். இப்பெயர் பால் வழி அமைப்பு வானில் பால்போன்ற வெண்ணிறப்பட்டையாக அமைந்ததாலேயே ஏற்பட்டது. கிரேக்கத் தொமன்மவியலில், சியுசு தன் மகனாகிய எராக்கிளெசை இறப்புவாய்ந்த பெண்ணின் மார்பகத்தில் இருந்து, அவளை அறியாமல் பால் குடிப்பதற்காக, அவள் தூங்கும்போது பிறப்பிக்கிறார். எனவே எராக்கிளெசுவும் இறப்புவாய்ந்தவனாகப் பிறக்கிறான். அவள் விழித்தபோது தன் மார்பகத்தில் அறியாத குழந்தை பால்குடிப்பதைப் பார்த்து குழந்தையைத் தூக்கி எறிகிறாள். அப்போது சிதறும் பால்துளிகள் பால்வழி என்ற மங்கலான ஒளிப்பட்டையை உருவாக்குகின்றன. வானியலில் ஆங்கிலத்தில் "Galaxy" என்ற சொல், புடவியில் அமைந்த பால்வெளிகளில் இருந்து வேறுபடுத்த, நம் பால்வெளியாகிய பால்வழியைக் குறிக்கலானது. இது சாசரின் காலத்தில் (1380) இருந்து ஆங்கிலத்தில் வழக்கில் இருந்துவருகிறது. ""See yonder, lo, the Galaxyë Which men th the Milky Wey, For hit is whyt.""
- Geoffrey Chaucer
முன்பு சுருளி ஒண்முகில் எனப்பட்ட ஆந்திரமேடா பால்வெளி (M31), அவற்றில் உள்ள வான்பொருள்களின் தொலைவுகள் கண்டறியப்பட்டதும் விண்மீன்களின் திரளாகும் என அறியப்பட்டதால் இத்தகையவை புடவித்திட்டுகள் எனப்பட்டன. என்றாலும் புடவி எனும் சொல் புடைசூழ்ந்து நிலவும் அனைத்து இருப்பையும் குறிக்கப் பயன்படுத்தியதும், இவ்வழக்கு தேய்ந்தருகிப் பால்வெளிகள் எனும் சொல் வழக்கில் வந்தது.
நோக்கீட்டு வரலாறு
பால் வழி பற்றியும் பிற ஒண்முகில்கள் பற்றியுமான பல கண்டுபிடிப்புகள், நாம் பல பால்வெளிகளில் ஒன்றாகிய பால் வழியில் வாழ்கிறோம் என்பதை உணரவைத்தது.
பால் வழி
கிரெக்க மெய்யியலாளராகிய தெமாக்கிரிட்டசு (கி. மு 450–370 ) இரவு வானிலே கண்ணுறும் வெண்பட்டை எனும் பால் வழி, தொலைவில் அமைந்த விண்மீன்களின் தொகுப்பாகலாம் என முன்மொழிந்தார். என்றாலும் அரிசுட்டாட்டில் (கி. மு 384–322), பால்வழி என்பது "நெருங்கியுள்ள எண்ணற்ற பெரிய விண்மீன்களின் மூச்சுவிடுதலால் மூண்ட நெருப்பால் ஆனதாகும்" என நம்பினார்". மேலும் "இந்த நெருப்பு மூளுதல் விண்ணியக்கங்களின் தொடர்ச்சியாக அமைந்த புவிசார் வளிமண்டல மேற்கோளப் பகுதியில் நிலாவுக்கும் கீழாக நிகழ்வதாகவும்" கருதினார். புதுப்பிளாட்டோனிய மெய்யியலாளரான இளவல் ஒலிம்பியோதோரசு (கி.பி 495–570) இதை ஐயத்துடன் பார்த்தார். பால்வழி நிலாக் கீழ் நிகழ்வாக இருந்தால், அதாவது, புவிக்கும் நிலாவுக்கும் இடையில் நிகழ்வதாக இருந்தால், புவியிடத்துக்கும் நேரத்துக்கும் ஏற்ப வேறுபாட்டோடு தோன்றவேண்டும். மேலும் இடமாறு தோற்றப்பிழையோடு அமையவேண்டும். ஆனால் அப்படி பால்வழி அமையவில்லை. எனவே, இவரது கண்ணோட்டத்தின்படி, பால் வழி விண்கோளம் சார்ந்ததாகும்.
மொகானி முகம்மது கூறுகிறபடி, அரேபிய வானியலாளராகிய அல்காசன் (கி. பி 965–1037) தான் முதலில் பால் வழியை நோக்கி அதன் இடமாறு தோற்றப்பிழையை அளக்க முயன்றார், இவர் "பால் வழி இடமாறு தோற்றப்பிழையுடன் அமையாததால், இது புவியில் இருந்து நெடுந்தொலைவில் அமைந்திருக்கவேண்டும். இது வளிமண்டலம் சார்ந்ததல்ல" எனத் தீர்மானித்தார். " பாரசீக வானியலாளராகிய அல்-புரூனி (கி. பி 973–1048) "பால் வழிப் பால்வெளி எண்ணற்ற வளிம முகில் விண்மீன்களின் தொகுப்பே" என முன்மொழிந்தார். " அண்டாலூசிய வானியலாளராகிய இபின் பாட்சா ("Avempace", d. 1138)பால் வழி பால் வழி ஒன்றையொன்று தொட்டுக்கொண்டுள்ள நிலாவடிப் பொருளின் ஒளிவிலகலால் தொடர்ச்சியானதாகத் தோன்றும்  எண்ணற்ற விண்மீன்களின் தொகுப்பேயாகும் என முன்மொழிந்தார். இத்தொடர்ச்சியை மேலும் அவர் வியாழன், செவ்வாய் கூட்டிணைவு நோக்கீட்டுடன் ஒப்பிட்டு இருவான்பொருள்கள் அருகருகே நிலவும்போது தொடர்ச்சியாகத் தோன்றுவதை விளக்கினார். In the 14th century, the Syrian-born Ibn Qayyim proposed the Milky Way galaxy to be "a myriad of tiny stars packed together in the sphere of the fixed stars."
பால் வழி எண்ணற்ற விண்மீன்களால் ஆனது எனும் நிறுவல், 1610 இல் கலீலியோ தொலைநோக்கி வழியாக பால் வழியாக ஆய்ந்தபோது மெய்ப்பிக்கப்பட்டது, இவர் தன் ஆய்வினால் பால் வழி ஏராளமான மங்கலான விண்மீன்களால் ஆகியது என்பதைக் கண்டறிந்தார்.
தகவல் வாயில்கள்
==நூல்தொகை ==
வெளி இணைப்புகள்
உடுக்கண வெளிகள் பகுப்பு:விண்மீன் பேரடைகள்
சாம் (தமிழ் நடிகர்)
ஷம்சுத்தீன் இப்ராகிம் என்ற இயற்பெயரைக் கொண்ட ஷாம் தமிழ்த் திரைப்பட நடிகராவார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:1978 பிறப்புகள் பகுப்பு:மதுரை மக்கள் பகுப்பு:இந்திய முஸ்லிம்கள் பகுப்பு:மதுரைத் திரைப்பட நடிகர்கள்
66. மேட்டுபட்டி ஊராட்சி
66. மேட்டுபட்டி ஊராட்சி (66. Mettupatti Gram Panchayat), தமிழ்நாட்டின் மதுரை மாவட்டத்தில் உள்ள அலங்காநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1496 ஆகும். இவர்களில் பெண்கள் 722 பேரும் ஆண்கள் 774 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒரூஉ வண்ணம்
வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
ஒரூஉ வண்ணம் என்பது செய்யுளின் தொடைவகையில் நிகழும் நடை. எதுகை, மோனை, இயைபு, முரண் என்னும் எந்தத் இல்லாமல் செந்தொடையாகி நடப்பது. ஒருவுதல் என்பது விலகுதல். தொடிநெகிழ்ந் தனவே கண்பசந் தனவே யான்சென் றுரைப்பின் மாண்பின் றெவனோ சொல்லாய் வாழி தோழி வரைய முள்ளில் பொதுளிய பல்குரல் நெடுவெதிர் பொங்குவரல் இளமழை துவைப்ப மணிநிலா விரியும் குன்றுகிழ வோற்கே.
அடிக்குறிப்பு
பகுப்பு:தமிழ்ப் பாடல்களின் நடைப்பாங்குகள்
பில்ஹவுர் சட்டமன்றத் தொகுதி
பில்ஹவுர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது மிஸ்ரிக் மக்களவைத் தொகுதிக்கு உட்பட்டது.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள்
தொன்மா
தொன்மா (Dinosaur, டைனோசர் (கேட்க) என்பது ஊர்வன வகுப்பில் திரியாசிக்கு யுகத்தில் வாழ்ந்த விலங்கினங்களைக் குறிக்கின்றன. இந்த உயிரினம் தற்போது தமிழில் துணுச்சாரை என்று அழைக்கப்படுகிறது. இவற்றின் படிமலர்ச்சி இன்னும் ஆய்வு நிலையிலேயே உள்ளது. இவற்றின் வரலாற்றுக் காலம் ஏறத்தாழ 231 மில்லியன் ஆண்டுகளுக்கு முன் தொடங்கி 241 மில்லியன் ஆண்டுகளுக்கு இடைப்பட்டதாக இருக்கும். அறுதியிட்டு சுமார் 160 மில்லியன் ஆண்டுகள் பூமியின் நிலத்தரையின் மீது முழு வல்லாண்மையுடன் வாழ்ந்து வந்த முதுகெலும்புள்ள விலங்கினங்களைக் குறிக்கின்றன. இவற்றின் வல்லாண்மைக் காலமானது, சுமார் 201 மில்லியன் ஆண்டுகளுக்கு முந்தைய திரயாசிக்கு-சூராசைக் யுகங்களின் அழிவுக்குட்பட்ட காலமாகும். இவற்றின் வல்லாண்மை மேலும் தொடர்ந்து சூராசிக்-கிரேட்டேசியசு யுகங்கள் வரை தொடர்ந்து கிரேட்டேசியசு-பாகலியோசீன் யுகத்தில் (ஏறத்தாழ 66 மில்லியன் ஆண்டுகளுக்கும் முன்) ஒரு பேரழிவு நிகழ்வு காரணமாக முற்றிலுமாய் அழிந்து போயின.
படிம ஆய்வுகளின்படி சூராசிக்கு யுகத்தில் வாழ்ந்த தொன்மாக்களில் ஒரு வகையான தெரோபோடு என்னும் ஒரேயொரு ஆதி இனத்தின் கிளை மட்டும் தப்பி இன்று பறக்கும் இறக்கைகளுள்ள பறவை இனமாக உள்ளதாக அறிஞர்கள் கருதுகிறார்கள். இவை மட்டுமே அழிவிலிருந்து எஞ்சிய வாழும் தொன்மாக்களாக அறியப்படுகின்றன. மேலும் இங்கு தொன்மாக்களில் பறவை கள் என குறிப்பிடப்பட்டவையும் நிலத்தில் வாழ்ந்த பறவைத் தொன்மாக்களாகும். இன்று அறியப்பட்ட எல்லா தொன்மாக்களும் ஏறத்தாழ நிலத்தில் தரை மீது வாழ்ந்தனவே; படிமம் கிடைத்ததனடிப்படையில் நீருள்ளோ, பறந்தோ வாழவில்லை.
தொன்மாக்கள் வகைப்பாடு, புறத்தோற்றம், சூழ்நிலை அடிப்படையில் விலங்குலகின் பொதுவான நிலைப்பாட்டிலிருந்து முற்றிலும் வேறுபட்டவை. தொல்லியல் ஆய்வின்படி, தொல்லுயிரிய லாளர்கள் தொன்மாக்களில் சுமார் 500 பேரினங்களையும், ஆயிரத்திற்கும் மேற்பட்ட சிற்றினங்களையும் வகைப்படுத்தியுள்ளனர். 1970களிலிருந்து நடைபெற்று வரும் ஆய்வுகளின் அடிப்படையில் தொன்மாக்கள், குளிர்-இரத்த விலங்குகளாகவும், வளர்சிதை மாற்றத்திற்குட்பட்டும், பல்வேறு சூழல் தகவமைப்புடன், அவற்றினுள் சமூகத் தொடர்புடையவையாகவும் அறியப்படுகின்றன. மேலும் சில தொன்மாக்கள் ஊனுண்ணி களாகவும், சில தாவர உண்ணி களாகவும் இருந்தன.படிமங்களின் அடிப்படையில் தொன்மாக்கள் கூடு கட்டுபவைகளாகவும், முட்டை யிடுபவை களாகவும் அறியப்பட்டன.
தொன்மாக்களில் சில இரு காலில் நடப்பவையாகவும், சில நான்கு கால்களில் நடப்பவையாகவும் சில இவ்விரண்டையும் மாறி மாறி செயற்படுத்துபவையாகவும் இருக்கும். பரந்த உடலின் புறவமைப்பில் கொம்புகள், உச்சிமுற்கள், எலும்புக்கவசம், முதுகெலும்பு முள் போன்ற சிறப்புறுப்புகளைக் கொண்டிருந்தன. தொன்மாக்கள் மிக நீண்ட, பருத்த உடலமைப்பைப் பெற்றிருந்தன. சாரோபோடு இனம் சுமார் 39.7 மீட்டர் (130 அடி) நீளத்தையும், 18 மீட்டர் (59 அடி) உயரமும் கொண்ட மிகப்பெரும் நில வாழ் உயிரினமாக அறியப்படுகிறது. சில தொன்மாக்கள், சான்றாக சிக்சியானிகஸ் சிறிய 50 செ.மீ அளவில் (20 அங்குலம்) அளவே இருந்தன.
19ம் நூற்றாண்டின் தொடக்கத்தில் தொன்மாக்களின் படிமங்கள் கண்டறியப்பட்ட பின்னர் தொன்மாக்கள் மக்களிடையே மிகவும் பிரபலமாகின. மேலும் ஜுராசிக்பார்க் திரைப்படத்தின் மூலம் தொன்மாக்களைப்பற்றிய கற்பனைக் கதைகள், புதினங்கள், புத்தகங்கள், பொம்மைகள், என அனைவராலும் பரவலாக அறியப்பட்டன.
தொன்மா - சொற்பிறப்பியல் & அக்காலத்தில் வாழ்ந்த உயிரினங்களும்
தொன்மா என்பது இங்கே முற்றிலுமாய் அழிந்து போன விலங்கினங்களை மட்டுமே குறிக்கும் ஒரு சொல்லாகப் பயன்படுகின்றது. மா என்றால் விலங்கு, தொல் என்றால் பழைய, எனவே தொல் + மா = தொன்மா = தொல் பழங்காலத்தில் இருந்த விலங்கினம். தொன்மா என்று கூறினாலும், இவைகளை போலவே தொல் பழங்காலத்தில் இருந்து வாழ்ந்து இன்றும் நம்மோடு இருக்கும் முதலை போன்ற இனங்களை இச்சொல் குறிக்காது.
கடலில் கிளிஞ்சலுயிரி, கணவாய் வகைகள் (squids), இளகிநீரிகள் (jelleyfish), விண்மீனிகள் (நட்சத்திர மீன்கள்), சுறா மீன்கள், பிற மீன் இனங்கள், இன்று மறைந்துவிட்ட கடலில்வாழ்ந்த இச்தியோசோர், பிளெசியோசோர், ஊர்வன உடலமைப்புகொண்ட வௌவால் போன்ற இறக்கைகள் கொண்ட இப்டெரோசோர் மட்டுமல்லாமல் சிறிய எலி அளவிலான பாலூட்டி வகைகளும் வாழ்ந்தன.
அக்காலத்தில் பூக்கும் மரம் செடிகொடிகள் இன்னும் நில உலகில் தோன்றவில்லை. (பார்க்க: நிலவியல் உயிரின ஊழிக் காலங்கள்). இத் தொன்மாக்கள் என்பவை மிகப்பெரும்பாலும் நீரில் வாழாது நிலத்தின் தரைமீது வாழ்ந்த உயிரினங்களாகும். பறக்கவல்ல ஒருசில தொன்மா இனங்களும் (எ.கா. தெரோபோடு) இருந்தன.
தொல்பழங்காலத்தில் வாழ்ந்து அழிந்துபோன சிலவகை ஊர்வன விலங்குகளாகிய பெலிக்கோசோர், டைமெட்ரான் போன்றனவும், இறக்கைகள் கொண்ட இப்டெரோசோர் முதலியனவும் நீர்வாழ் விலங்காக இருந்த இச்தியோசோர், பிளெசியோசோர், மொசசோர் முதலியனவும் இந்த தொன்மா வகையைச் சேர்ந்தவை அல்ல.
தொன்மாவை ஆங்கிலத்தில் டயனசோர் (Dinosaur) என்று அழைப்பர். இவ் ஆங்கிலச்சொல் கிரேக்க மொழியில் உள்ள இருசொற்களின் கூட்டாய்ப் பெறப்பட்டது. டைனோஸ் + சோரா = டைனசோர். டைனோஸ் (δεινός deinos ) என்றால்  “கொடிய” “அச்சமூட்டும்”,  “பெரிய” என்று பொருள்படும்; சோரா அல்லது சௌரா (  σαύρα, saura ) என்றால் “பல்லி”, “ஊர்வன” என்று பொருள்படும். எனவே இத்தொன்மாக்களைக் கொடும் பல்லி அல்லது கொடிய ஊர்வன என்றும் சொல்லலாம்.
தொன்மா கண்டுபிடிப்பு
ரிச்சர்டு ஓவன் (Richard Owen) என்னும் ஆங்கிலேய தொல்லுயிரியல் ஆய்வளர், 1842 ஆம் ஆண்டில் தான் கண்டுபிடித்த தொல்லுயிரெச்சங்களைக் கொண்டு, அவ்விலங்குகள், பல்லி போன்ற ஊர்வன வகையைச் சேர்ந்த சோரியன் என்னும் உயிரினத்தின் ஓர் உட்பிரிவில் டயனோசோரியா என்னும் ஒரு புதிய பிரிவில் சேர்த்தார். எனவே இவரே இந்த புதிய டயனசோர் என்னும் தொன்மாக்களை முதன் முதலில் வகைப்படுத்தியவர்.
கிரேக்கமொழிச் சொற்களில் இருந்து இப்பெயர் சூட்டியவரும் இவரே. ரிச்சர்டு ஓவன் அவர்கள் டயன்சோர் எனப் பெயர் சூட்டக் காரணம் அதன் கொடிய பற்களும் அது ஊட்டிய அச்சத்தாலும் அல்ல, ஆனால் அது வாழ்ந்த காலத்தில் அது எத்தனை வியப்பூட்டும் பெரிய விலங்காக இருந்திருக்கும் என்னும் பெருமை கருதி கொடும்பெரும்பல்லி என்று பொருள் தரும் டயனசோர் எனப் பெயரிட்டார் ,
தொன்மாக்கள் மிகப்பல விதமான இனங்களைச் சேர்ந்த விலங்குகள் ஆகும். 2006ல் நடத்திய ஆய்வின்படி குறைந்தது கட்டாயம் 527 வெவ்வேறு தொன்மா (டயனசோர்) இனங்கள் உள்ளன. ஆனால் மொத்தம் 1844 தொன்மா இனங்கள் இருந்திருக்கக்கூடும் என கணிக்கின்றனர்
தொன்மாக்களில் சில இனங்கள் இலையுணவு (மரஞ்செடி கொடி உணவுகள்) உண்பனவாகவும், சில ஊனுண்ணிகளாகவும் இருந்தன. சில இருகால்களில் நடப்பனவாகவும், சில நான்கு கால்களில் நடப்பனவாகவும், அம்மோசோரஸ் இகுவானடோன் போன்ற சில தொன்மாக்கள் தேவைக்கேற்றார் போல இருகால்களிலுமோ அல்லது நான்கு கால்களிலுமோ நடக்கவல்லவனவாய் இருந்தன.
உருவ பரும வேறுபாடுகள்
thumb|320px| அளவை ஒப்பிட்டுப் பார்க்க ''[[டிப்லோடோகஸ் என்னும் தொன்மாவும் மனிதனும்]]
சோராப்போடா போன்ற சில தொன்மாக்கள் இன்றுள்ள திமிங்கிலம் போன்ற ஒரு சில விலங்குகளைத் தவிர மற்ற எல்லா விலங்குகளைக் காட்டிலும் மிக மிகப்பெரியதாக இருந்தன. நீலத் திமிங்கிலம் என்பது 190,000 கிலோ.கி (209 டன்) எடை கொண்டதாகவும் 33.5 மீட்டர் (110 அடி) நீளம் கொண்டதாகவும் இருப்பதை நினைவில் கொள்ள வேண்டும். தொன்மாக்களை ஒப்பிட இன்றுள்ள யானை கூட மிகமிகச் சிறியதாகத் தென்படும்.
பெரும்பாலான தொன்மாக்கள் சோராப்போடா போல் பெரியன அல்ல. சராசரியாக பெரும்பாலான தொன்மாக்கள் 500 கிலோ.கி எடையுள்ளனவாக இருந்ததாக கணக்கிடுகின்றனர். தொன்மாக்களில் 63 இனங்களின் சராசரி எடை 850 கிலோ.கி எனவும் அமெரிக்காவின் கிரிஸ்லி கரடி அளவினதே என்றும் கணக்கிட்டுள்ளனர். தொன்மாக்களில் சரி பாதியானவை 2 டன் எடைக்கும் குறைவானதே என்கின்றனர். இன்றுள்ள பபலூட்டிகளின் சராசரி எடை 1 கிலோ கிராமுக்கும் குறைவானதே (863 கிராம்)
தொன்மாக்களின் சிறப்பான உடலமைப்புகள்
thumb|400px|left|தொன்மாக்களை ஒப்பிடுவதற்கான அளவீட்டு வரைப்படம் thumb|300px|right|ஐரோப்பாசோர் வாழிடம் (கற்பனை ஓவியம்) இன்றுவரை நிகழ்ந்துள்ள எராளமான கண்டுபிடிப்புகளை கணக்கில் கொண்டால் எல்லாத் தொன்மாக்களுக்கும் பொருந்தி வரும் பொது அமைப்புகள் அரிதாகிவந்தாலும், ஏறத்தாழ எல்லா தொன்மாக்களுமே மிகுதொல் இனமாகிய ஆர்க்கியோசோர்-வகையான எலும்பு அமைப்பின் மாறுதலாகவே உள்ளன.
(வளரும்) தொன்மாக்கள் எப்பொழுதுமே தங்களது உணவினைத் தேடி அலைந்தன. இத் தொன்மாக்களின் உடல் மிகவும் பொியதாக இருந்ததால் இவற்றிற்கு அதிகமான உணவு தேவையாக இருந்தது. இவற்றின் உணவுத் தேவையைப் பூர்த்தி செய்து கொள்ள
பறவைகளின் கூர்ப்பு
thumb|150px|right|பெர்லினில் உள்ள [[ஆர்க்கியோப்டெரிக்ஸ் தொன்மம்]] மிசொசோயிக் காலத்தில் தெரோபொடா இனங்களிலிருந்து பறவைகள் பரிணாம வளர்ச்சி அடைந்துள்ளதாக பரிணாமவியல் அறிஞர் தாமஸ் ஹென்றி ஹக்ஸ்லே முதன் முதலாக 1868ல் சுட்டிக்காட்டியுள்ளார். ஆர்க்கியோப்டெரிக்ஸின் தொன்மம் கண்டெடுக்கப்பட்ட பின்னரே பறவைகளுக்கும் தொன்மாக்களுக்கும் உள்ள ஒப்பீடு பறவைகளின் பரிணாம வளர்ச்சி பற்றிய ஆய்விற்கு வித்திட்டது. thumb|100px|right|பறவை, தொன்மாவின் உள்ளுறுப்பு ஒப்பீடு பறவை, தொன்மாக்களின் அலகு, உடலுறுப்பு அமைப்பு, இறக்கைகளின் பரிணாம வளர்ச்சி, முட்டையிடல் பண்பு, சுவாச உறுப்புகளின் மாற்றம் முதலிய ஆய்வுகள் பல ஒப்புமைகளைக் குறிப்பிடுகின்றன.
மேற்கோள்களும் குறிப்புகளும்
*
இனிகி சூறாவளி
இனிகி சூறாவளி (Hurricane Iniki; ஹவாய் மொழியில் பொருள்:வலுவான, குத்திக்கிழிக்கும் காற்று) என்பது, பதிவுசெய்யப்பட்ட வரலாற்றில் ஐக்கிய அமெரிக்காவின் ஹவாய் மாநிலத்தைத் தாக்கிய ஆற்றல் மிக்க சூறாவளியாகும். வலுமிக்க 1990–1995 எல் நீனோவின்போது, செப்டம்பர் 5, 1992 அன்று உருவான இனிகி, ​​அப் பருவத்தைச் சேர்ந்த பதினொரு நடு பசிபிக் வெப்பமண்டலச் சூறாவளிகளில் ஒன்றாகும். செப்டம்பர் 8 அன்று இது வெப்ப மண்டலப் புயல் நிலையை அடைந்து மறுநாள் சூறாவளியாகத் தீவிரமடைந்தது.வடக்குநோக்கித் திரும்பிய பின், செப்டம்பர் 11 அன்று கவாய் தீவைத் தாக்கியது; அப்போது 145 மைல் வேகத்தில் காற்று வீசியது. மேலும் சாஃபிர்-சிம்ப்சன் சூறாவளி அளவுகோளில் வகை 4 நிலையை அடைந்தது. காட்டில் வீசியெறியப்பட்ட அனிமோமீட்டர் ஒன்று 225 எனக் காட்டியது. 1982 பருவத்தில் இவா சூறாவளிக்குப் பின் ஹவாய் மாநிலத்தைத் தாக்கிய முதல் சூறாவளி இதுவாகும். மேலும் 1959 இல் வந்த டாட் சூறாவளிக்குப் பின்னர் ஏற்பட்ட முதல் பெரிய சூறாவளியாகும். செப்டம்பர் 13 அன்று ஹவாய் மற்றும் அலாஸ்கா இடையே இனிகி மறைந்தது.
நடு பசிபிக் சூறாவளி மையம் (CPHC), வெப்பமண்டலச் சூறாவளி எச்சரிக்கைகள் மற்றும் கண்காணிப்புகளை 24 மணி நேரத்திற்கு முன்பே வழங்கத் தவறிவிட்டது. முன்கூட்டியே எச்சரிக்கை இல்லாத போதிலும், ஆறு இறப்புகள் மட்டுமே நிகழ்ந்தன. கவாயில் ஆகப்பெரிய சேதம் விளைந்தது. அங்கு 1,400-க்கும் மேற்பட்ட வீடுகளை அழிந்தன. 5,000 க்கும் மேற்பட்டவை கடும் சேதமடைந்தன. புயலின் கண்பகுதிப் பாதையில் நேரடியாக இல்லாவிடினும், ஓஹு தீவு, காற்று மற்றும் புயல் எழுச்சியால் மிதமான சேதத்தை சந்தித்தது.
கவாய்
கவாய் தீவை இனிகி தாக்குமுன் அமெரிக்கத் திரை இயக்குநர் ஸ்டீவன் ஸ்பில்பேர்க், தன் ஜுராசிக் பார்க் படத்தின் இறுதி நாள் படப்பிடிப்புக்குத் தயாராகிக் கொண்டிருந்தார்.இனிகி கவாயைக் கடக்கையில் அவரும் அவரது படக்குழுவினருள் 130 பேரும் ஒரு விடுதியில் பாதுகாப்பாகத் தங்கியிருந்தனர். ஸ்பில்பேர்க்கின் கூற்றுப்படி, ஒவ்வொரு கட்டமைப்பும் உருக்குலைந்திருந்தது; கூரைகளும் சுவர்களும் பிளவுண்டன; கண்ணுக்கெட்டியவரை தொலைபேசிக் கம்பங்களும் மரங்களும் சாய்ந்திருந்தன. ஒரு வெப்பமண்டலச் சூறாவளி முதன்மைப் பங்கு வகிக்கும் இப் படத்தின் ஒரு பகுதியாக, கவாயின் கடலோரச் சுவர்கள் இனிகியால் இடிபடும் காட்சிகளை ஸ்பில்பேர்க் உள்ளடக்கினார். விடுதியின் அண்மைச் சாலைகளிலிருந்த சில சிதைவுகளை அகற்ற படக்குழுவினர் உதவினர்.
வெளி இணைப்புகள்
பகுப்பு:ஐக்கிய அமெரிக்காவில் சூறாவளிகள் பகுப்பு:1992 நிகழ்வுகள்
நிழல் தாங்கல், நெல்லி-நின்ற விளை
மேற்கு கன்னியாகுமரியில் உள்ள அய்யாவழி வழிபாட்டுத் தலம் சில முக்கிய வழிபாட்டு மையங்களில்  நெல்லி-நின்றவிளை  நிழல் தாங்கலும் ஒன்று .இது தாமரைத் தாங்கல் வரிசையில் கட்டப்பட முதல் நிழல் தாங்கல் ஆகும்.
மார்தாண்டத்திலிருந்து 4 கி.மீ வடகிழக்கு திசையிலும், நாகர்கோவிலிலிருந்து 26 கி.மீ வட மேற்கு திசையிலும் ஆற்றூரிலிருந்து அருமனை செல்லும் சாலையின்  மத்தியில் இப்பகுதி அமைந்துள்ளது. 1882 ஆம் ஆண்டில் இந்த நிழல் தாங்கல் முதலில் கட்டியிருந்தாலும், தாமரைவடிவிலான கட்டிடக்கலையில் புதிய கட்டமைப்பு சமீபத்தில் கட்டப்பட்டது. இந்த நிழல்தாங்கல் 2004 ஆம் ஆண்டு அடிக்கல்நாட்டப்பட்டு, ஏப்ரல் 2006 இல் பால பிரஜாபதி அடிகளாரால் துவக்கப்பட்டது.
மேலும் காண்
பகுப்பு:கன்னியாகுமரி மாவட்டத்திலுள்ள இந்துக் கோயில்கள்
அமில ஆரஞ்சு 5
அமில ஆரஞ்சு 5 (Acid orange 5) என்பது Na(C6H5NHC6H4N=NC6H4SO3) என்ற மூலக்கூற்று வாய்ப்பாட்டுடன் கூடிய ஒரு வேதிச் சேர்மம் ஆகும். அசோ சாயமான இச்சேர்மம் காரகாடித்தன்மைச் சுட்டெண் (pH) குறிகாட்டியாகவும் பயன்படுத்தப்படுகிறது. இதன் மதிப்பு 1.4 (pH) மதிப்புக்கு கீழ் இருந்தால் சிவப்பு நிறமும், 3.2 மதிப்புக்கு மேல் இருந்தால் ஆரஞ்சு-மஞ்சள் நிறமாகவும் இருக்கும்.
மேற்கோள்கள்
பகுப்பு:கரிம சோடியம் உப்புகள் பகுப்பு:பிஎச் காட்டிகள் பகுப்பு:அசோ சாயங்கள்
தரணிவராகபுரம் ஊராட்சி
தரணிவராகபுரம் ஊராட்சி (Dharanivaragapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருத்தணி வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2133 ஆகும். இவர்களில் பெண்கள் 1085 பேரும் ஆண்கள் 1048 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வஷிஷ்த நாராயண் சிங்
ஆரம்ப வாழ்க்கை மற்றும் கல்வி
அவர் ஏப்ரல் 2, 1942 அன்று பீகார் மாநிலத்தில் பஜ்பூர் மாவட்டத்தில் உள்ள பசந்த்புர் கிராமத்தில் லால் பகதுாா் சிங் மற்றும் லகாசோ தேவி ஆகியோாின் மகனாகப் பிறந்தார்  அவா் தனது ஆரம்ப மற்றும் இடைநிலைக் கல்வியை     பாட்னாவிலுள்ள நேதர்ஹாட்  உண்டு-உறைவிடப் பள்ளியில் படித்தாா். மேலும் தனது கல்லுாிக் கல்வியை பாட்னா அறிவியல் கல்லூரியில்  பெற்றார். வசிஷ்ட நாராயண் சிங் ஒரு புராணமாக மாறினாா். பாட்னா பல்கலைக்கழகத்தின் இரண்டு வருட படிப்பில் பி.எஸ்.சி. (Hons.) கணிதத்தில் அதன் முதல் ஆண்டில். அவருடைய சாதனைகள் இன்னமும் நெடார்ட் வித்யாலயாவின் பெருமை கொண்ட ஒரு உணர்வுடன் குறிப்பிடப்படுகின்றன  அவர் தனது Ph.D. பட்டத்தை 1969 ஆம் ஆண்டில் கலிபோர்னியா பல்கலைக்கழகத்தில்   “ஒரு சைக்ளிக் வெக்டருடன் கர்னல்கள் மற்றும் இயக்கிகளை மறுகட்டமைத்தல்“ என்ற தலைப்பில் சமா்ப்பித்துப் பெற்றாா். அவரது முனைவர் படிப்பிற்கான ஆலோசகர் ஜான் எல் கெல்லி ஆவார்.
தனிப்பட்ட வாழ்க்கை
அவர் 1974 ஆம் ஆண்டில் திருமணம் செய்துகொண்டார். அவர் ஸ்கிசோஃப்ரினியா எனும் நோயால் அவதிப்பட்டார். திருமணம் நடந்த சில வருடங்களுக்குப் பிறகு அவரும் அவரது மனைவியும் நோயால் பிாிந்து விட்டனா். அவர் தற்போது தனது கிராமத்தில் அரசாங்கத்திலிருந்து எந்தவிதமான கவனமும் இல்லாமல் இருக்கிறார்.
தொழில்
அவர் தனது Ph.D. ஐப் பெற்ற பிறகு, NASA இல் பணியாற்றினார். பின்னர் 1973 இல் ஐஐடி கான்பூரில் (இந்திய தொழில்நுட்பக் கழகம், கான்பூர்) ஆசிாியராகப் பணியாற்ற வந்தாா். மேலும் மும்பையிலுள்ள    டி. ஐ. எஃப். ஆா் இல் பணியாற்றினாா். 2014 ஆம் ஆண்டில் அவர் மதுபூரில் புபேந்திர நாராயண் மண்டல் பல்கலைக்கழகத்தில் கவுரவப் பேராசிாியராக நியமிக்கப்பட்டார்.
மேற்கோள் நுால்கள்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:பீகார் அறிவியலாளர்கள் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள் பகுப்பு:பத்மசிறீ விருது பெற்ற அறிவியலாளர்கள்
ஏரியா 51
ஏரியா 51 எனும் அடைப் பெயர் கொண்ட இராணுவத்தளம் மேற்கு அமெரிக்க ஐக்கிய நாடுகளின் நெவேடாவின் தெற்குப் பகுதியில் அமைந்துள்ளது. (லாஸ் வேகாஸின் கீழ்ப்பகுதியில் வடக்கு-வடமேற்கு 83 மைல்களில் அமைந்துள்ளது). நெவேடாவின் மத்தியிலும் குரூம் ஏரியின் தென் கரைப் பகுதியிலும் அமைந்துள்ள இவ்விடம் பெரிய இரகசிய இராணுவ விமானத் தளமாகும். இந்த இராணுவ தளத்தின் முதன்மைப் பயன்பாடானது பரிசோதனை ரீதியிலான விமானங்களுக்கும் ஆயுத அமைப்புகளின் மேம்பாட்டிற்கும் சோதனைக்கும் உதவி புரிவதேயாகும்.
ஐக்கிய அமெரிக்க வான்படையின் பரந்த நெவேடா சோதனை மற்றும் பயிற்சி பரப்பெல்லைக்குள்ளேயே இத்தளம் இருக்கிறது. பரப்பெல்லையின் தளங்களை நெல்லிஸ் விமானத் தளத்தின் 99வது விமானத் தளப் பிரிவு நிர்வகித்து வருகிறது. எனினும் குரூம் தளமானது, இதன் அருகிலுள்ள186 mi மொஜாவெ பாலைவனத்தின் எட்வர்ட்ஸ் விமானத் தளப் பிரிவின் விமானப் படையின் பறக்கும் சோதனை மையத்தின் சேர்ப்பாகவே நிர்வகிக்கப்படுவதாகத் தெரிகிறது. அது விமானப் படை பறக்கும் சோதனை மையம் என்றே அறியப்படுகிறது (பிரிவு 3).
இத்தளத்திற்கு ட்ரீம்லேண்ட், பாரடைஸ் ரான்ச் ஹோம் பேஸ் , வாட்டர்டவுன் ஸ்ட்ரிப் , குரூம் லேக் , வெகு சமீபத்திய ஹோமே ஏர்போர்ட் போன்ற பெயர்களும் வழங்கப்படுகின்றன. இப்பகுதி நெல்லிஸ் இராணுவ நடவடிக்கைப் பகுதியின் அங்கமாகவும், தளத்தைச் சுற்றி கட்டுப்படுத்தப்பட்ட விமானப் பரப்புப் பகுதி (R-4808N ), என்று குறிக்கப்படுவது, இராணுவ விமான ஓட்டிகளால் "த பாக்ஸ் " என அறியப்படுகிறது.
அமெரிக்க அரசினால் அவ்வாறு ஒன்றிருப்பதாக அரிதாகவே ஒப்புக்கொள்ளப்படும் இந்த இடத்தைச் சுற்றியுள்ள மிகுந்த இரகசியத்தின் காரணமாக இத்தளம் சதிகார கோட்பாடுகளைப் பேசுவோரால் அடிக்கடி குறிப்பிடப்படும் விஷயமாகவும் அடையாளம் தெரியாத (பறக்கும் தட்டு போன்ற) பறக்கும் பொருட்களைப் பற்றிய ஆய்வாளர்களுக்கும் மையப் பொருளாகிறது.
புவியியல்
thumb|left|ஏரிய 51, NAFR, மற்றும் NTSஐ காண்பிக்கும் வரைபடம் இந்த ஏரியா 51 தளமானது நெவேடா சோதனைத்தளத்தின் (NTS) யூக்கா பிளாட் பகுதியுடன் தனது ஓர் எல்லையைப் பகிர்ந்து கொண்டுள்ளது. இவ்விடத்திலேயே அமெரிக்க எரிசக்தி துறை தனது 928 சோதனைகளில் 739 சோதனைகளை அங்கேயே நிகழ்த்தியது. யூக்கா மலை அணு கழிவு சேமிப்புக் கிடங்கு ஏறக்குறைய  40 mi குரூம் ஏரியின் தென்மேற்கேயுள்ளது.
"ஏரியா xx " எனும் பெயர் வடிவமே நெவேடா சோதனை தளத்தின் பிற பகுதிகளுக்கும் பயன்படுத்தப்படுகிறது.
முதலில் செவ்வக வடிவத்தில் 6x10 மைல்கள் அளவில் அமைந்திருந்த தளமானது தற்போது "குரூம் பாக்ஸ்" என்றழைக்கப்படும் 23x25.3 மைல்கள் செவ்வக வடிவ பாதுகாக்கப்பட்ட வான் எல்லையின் ஒரு பகுதியாக இருக்கிறது. இப்பகுதி அக NTS சாலை(Navada Test Site Road) வலையமைப்பில் இணைகிறது. இதில் சாலைகள் தெற்கில் மெர்குரிக்கும் மேற்கில் யூகா பிளாட் பகுதிக்கும் செல்கின்றன. ஏரியிலிருந்து வட கிழக்கு நோக்கிச் செல்லும் அகன்ற மற்றும் நன்கு பராமரிக்கப்படும் குரூம் லேக் சாலை ஜம்பிள்ட் ஹில்ஸ்சின் ஒரு மலைப் பாதை வழியாகச் செல்கிறது. இச்சாலை முன்னர் குரூம்ஸ் படுகையின் சுரங்கங்களை நோக்கிச் சென்றன, ஆனால் அவை மூடப்பட்ட பிறகு மேம்படுத்தப்பட்டுள்ளது. இதன் சுற்றுச் செல்வழி ஓர் சோதனைச்சாவடி வழியாகச் சென்றாலும் தளத்தைச் சுற்றியுள்ள தடை செய்யப்பட்ட பகுதி கிழக்கு திசை வரை நீண்டு செல்கிறது. தடை செய்யப்பட்ட பகுதிக்கு அப்பால் குரூம் லேக் சாலை கிழுக்கு நோக்கிச் சென்று டிகாபூ பள்ளத்தாக்கு தளத்தை அடைவதற்கு முன் பல்வேறு புழுதி படிந்த சிறு பண்ணைகளின் வாயில்களைக் கடந்து, ராசெல்லின் தெற்கிலுள்ள "வேற்று கிரக நெடுஞ்சாலை" எனப்படும் மாகாண சாலை 375 உடன் கலக்கிறது.
குரூம் லேக்கில் நடைபெறும் செயல்பாடுகள்
பனிப்போரின் உச்ச காலகட்டத்தில் சோவியத் உளவு செயற்கைக்கோள்கள் மூலம் எடுக்கப்பட்ட குரூம் லேக் படங்களுடன், இதன் பின்னர் உள்நாட்டு செயற்கைக்கோள்கள் மூலம் எடுக்கப்பட்ட படங்கள் விரிவான முறையில் தளத்தையும் அதன் சுற்றுப்புறங்களையும் பதிவுசெய்தன. இப்படங்கள் தளத்தைப் பற்றிய சிறிய முடிவுகளையே கொடுத்து, தளம் பற்றிய விளக்கமற்ற, நீண்ட விமான ஓடுதளம், நிறுத்துமிடம் மற்றும் ஏரி போன்ற விவரங்களைக் கொடுத்துள்ளன.
ரெட் ஈகிள்ஸ்
குரூம் "ரெட் ஈகிள்ஸ்" எனப்படும் கைல் பெக்கின் 4477 வது சோதனை மற்றும் மதிப்பீட்டு படையணியின் அடிப்படைக் கூறுகளைக் கொண்ட இல்லமாகத் திகழ்ந்து, சோவியத் (கிழக்கு முகாமிலிருந்து ஓடி வரும் விமானிகளிடமிருந்து பெறப்பட்டவை) வடிவமைப்பு கொண்ட விமானங்களை இரகசியமாக ஆராய்ந்தும் பயிற்சிக்குப் பயன்படுத்தியும் வந்தது. மேலும் வருடந்தோறும் நடைபெறும் கான்ஸ்டண்ட் பெக் பயிற்சியின் ஒரு பகுதியாக அமெரிக்க மற்றும் நேட்டோ நாடுகளின் விமானிகளுக்கு எதிராக பறக்க வைக்கப் படுகின்றன. பனிப்போரின் இறுதியில், அமெரிக்க விமானப் படையும் அதன் படைத்துறை சாராத ஒப்பந்தக்காரர் டாக்-ஏர் நிறுவனமும் இந்த இரகசிய விமானப்படையை உக்ரைன் மற்றும் மால்டோவா போன்ற நாடுகளிடமிருந்து வாங்கப்பட்ட விமானங்கள் மூலம் மிகுதியாக்கி, ரைட்-பாட்டர்சன் விமானப் படைத் தளத்திலிருந்து இயக்கின.
யு-2 திட்டம்
குரூம் லேக் இரண்டாம் உலகப் போரில் குண்டுவீசவும் சுடும் பயிற்சிக்கும் பயன்படுத்தப்பட்டது, ஆனால் 1955 ஆம் ஆண்டு ஏப்ரல் வரை கைவிடப்பட்டுக் கிடந்தது, லாக்ஹீட் நிறுவனத்தின் ஸ்கன்க் பணிக் குழுவால் அப்போது வரவிருந்த உளவு விமானங்களான யு-2 க்கு தகுந்த சோதனைத் தளமாக தேர்ந்தெடுக்கப்பட்டது. ஏரிப்படுகையை பொருத்தமான சிக்கல் வாய்ந்த சோதனை விமானங்களை இயக்க ஓடுதளமாகப் பயன்படுத்தினர், மேலும் வெளியாட்களின் கண்களிலிருந்தும், வெளி இடையூறுகளிலிருந்தும் எமிகரண்ட் பள்ளத்தாக்கின் மலைத் தொடர்களும், NTS புற எல்லைகளும் தளத்தைப் பாதுகாத்தன.
லாக்ஹீட் நிறுவனம், அவசரத் தேவைக்கான தளத்தை அவ்விடத்தில் ஏற்படுத்தியது, அப்போது அது சைட் இரண்டு அல்லது "த ராஞ்ச்" என அழைக்கப்பட்டது. அதில் சிறிய அளவிலான குடில்களும், பணிமனைகளும், இழுத்துச் செல்லக்கூடிய வீடுகளில் வசித்துவந்த சிறு குழுக்களும் இருந்தன. மூன்றே மாதங்களில் 5000 அடி நீள ஓடுதளம் அமைக்கப்பட்டு 1955 ஆம் ஆண்டு ஜூலையில் பயன்பாட்டிற்கும் வந்தது. த ராஞ்ச் அதன் முதல் யு-2 உளவு விமானத்தை 1955 ஆம் ஆண்டு ஜூலை 24 அன்று பர்பாங்கிலிருந்து சி-124 குளோப்மாஸ்டர் II கார்கோ விமானத்தின் மூலம் பெற்றது. அதனுடன் டக்ளஸ் டிசி-3 விமானத்தின் மூலம் லாக்ஹீட் தொழில்நுட்ப வல்லுநர்களும் வந்தனர். முதல் யு-2 குரூமிலிருந்து 1955 ஆம் ஆண்டு ஆகஸ்ட் 4 அன்று பறந்தது. சிஐஏ வின் கட்டுப்பாட்டிலான முதல் யு-2 குழு சோவியத் பகுதிகள் மீது 1956 களின் மத்தியில் உளவுப் பணியில் ஈடுபட்டது.
இதே காலகட்டத்தில் NTS தொடர்ச்சியாக வரிசையான வளிமண்டல அணுச் சோதனைகளை நடத்தியது. யு-2 வின் இயக்கமானது அடிக்கடி நடைபெற்ற ப்ளம்ப்பாப் வரிசை அணுச் சோதனைகளினால் 1957 ஆம் ஆண்டு முழுவதும் அடிக்கடி தடைப்பட்டது. அவற்றால் NTS இன் இரண்டு டஜன் ஆயுதங்கள் சேதமடைந்தன. ஜூலை 5 அன்று ப்ளம்ப்பாப்-ஹூட் அணுச் சோதனை வெடிப்பு குரூம் முழுவதையும் சிதறச் செய்ததால் தற்காலிகமாக தளம் அப்புறப்படுத்தப்பட்டது.
பிளாக்பேர்ட் திட்டங்கள்
யு-2 உருவாக்கம் முடியும் முன்பே லாக்ஹீட் தனது அடுத்த திட்டமான CIA இன் ஆக்ஸ்கார்ட் ஏ-12 தொடர்பான உயர்ந்து சென்று உளவு பார்க்கும் மாக்-3 விமானத் திட்டத்தைத் தொடங்கியது. அது பின்னாளில் USAF SR-71 பிளாக்பேர்ட் என்றழைக்கப்பட்டது. பிளாக்பேர்ட்டின் பறக்கின்ற தன்மையும் பராமரிப்புத் தேவையும் குரூம் லேக்கில் பெரிய அளவிலான கட்டடங்களையும், ஓடுதளத்தையும் ஏற்படுத்தும் அவசியத்தைக் கொடுத்தன. முதல் ஏ-12ன் முன்மாதிரி குரூமில் 1962 ஆம் ஆண்டில் பறந்த போது முக்கிய ஓடுதளம் நீட்டிக்கப்பட்டு8500 ft, தளமானது செருக்குடன் 1000 பேருடன் முழுமையாக்கப்பட்டது. அதில் எரிபொருள் நிரப்பும் வசதி, ஒரு கண்காணிப்பு கோபுரம் மற்றும் சாய்சதுர வடிவுடைய பேஸ்பால் அரங்கம் போன்றவை இருந்தன. பாதுகாப்பும் பலப்படுத்தப்பட்டு, குரூமிலிருந்த சிறிய படை சாராத சுரங்கம் மூடப்பட்டது, பள்ளத்தாக்கைச் சுற்றியுள்ள பகுதி பிரத்யேகமான இராணுவ பாதுகாப்புப் பகுதியாக்கப்பட்டது. குரூமில் பல வகையான பிளாக்பேர்ட் விமானங்களின் முதல் பயணம் நிகழ்ந்துள்ளது, ஏ-12, தயாரிப்பு தோல்வியடைந்த ஒய்-எஃப்-12 துரத்தும் விமானம் மற்றும் பிளாக்பேர்ட் அடிப்படையிலான விமானியற்ற டி-21 விமானம் போன்றவை இதில் அடங்கும். ஏ-12 1968 ஆம் ஆண்டு வரை குரூம் ஏரியிலிருந்தது. (எஸ் ஆர்-71 முதல் முறையாக கலிபோர்னியாவிலுள்ள பால்ம்டேலில் பறந்தது.)
ஹேவ் புளூ/F-117 திட்டம்
லாக்ஹீட் ஹேவ் புளூ முன்மாதிரியான மறைந்து தாக்கக்கூடிய போர் விமானம் (F-117 நைட்ஹாகின் ஒரு சிறிய கருத்து நிரூபன மாதிரி) முதன் முதலில் 1977 ஆம் ஆண்டு டிசம்பர் மாதம் குரூமில் பறந்தது. சோதனையானது F-117 மறைந்து தாக்கக்கூடிய போர் விமானங்களின் ஆரம்ப உருவாக்கமாக மாறிய காலமான 1981 ஆம் ஆண்டு மத்தி வரை நுண்-இரகசிய முன்மாதிரிகளின் சோதனைத் தொடர்கள் அங்கே தொடரப்பட்டன. வானூர்தி பயண-சோதனையோடு கூட, ரேடார் புரொஃபைலிங், F-117 ஆயுதங்கள் சோதனை போன்றவற்றையும் குரூம் நிகழ்த்தி வந்தது, மேலும் முதல் ரக USAF F-117 வானூர்தி ஓட்டுனர்களின் முதல் குழு பயிற்சியிடமாகவும் இது அமைந்திருந்தது. அதற்கு பின்னதாக, கூடுதல் உயர்வாக வகைப்படுத்தப்படுகிற முனைப்பு-சேவை F-117 நடவடிக்கைகள் அருகிலுள்ள டோனொப் பரிசோதனை எல்லைப்பகுதி விமானநிலையத்திற்கு மாற்றப்பட்டது. அதன் பிறகு இறுதியாக ஹாலோமேன் விமானப்படை தளத்திற்குச் சென்றது.
thumb|right|"புகைப்படம் எடுப்பது தடை செய்யப்பட்டுள்ளது" என்றும் 1950 மெக்கரன் உள்நாட்டு பாதுகாப்புச் சட்டத்தின் கீழ் "பயங்கரமான ஆயுதங்களின் பயன்பாடு அங்கிகரிக்கப்பட்டுள்ளது" என்றும் ஏரியா 51 எல்லையிலும் எச்சரிக்கைக் குறியீட்டிலும் குறிப்பிட்டிருக்கும். மலைஉச்சியில் அரசாங்க வாகனம் நிறுத்திவைக்கப்பட்டிருக்கும்; அங்கிருந்து பாதுகாப்பு முகவர்கள் குரூம் ஏரியை கண்காணித்து வருவார்கள்.
பின்பு வந்த நடவடிக்கைகள்
1983 ஆம் ஆண்டு F-117 நடவடிக்கையில் ஈடுபடுத்தப்பட்டதிலிருந்து குரூம் ஏரியில் இருந்த நடவடிக்கைகள் தொடர்ந்து நடந்தன. தளம் மற்றும் அதனோடு தொடர்புடைய ஓடுபாதை அமைப்பும் விரிவுபடுத்தப்பட்டது. நில நிர்வாகச் செயலகத்தினால் முன்பு நிர்வகிக்கப்பட்ட 3,972 ஏக்கர் நிலத்தைப் பயன்படுத்துவதைத் தடைசெய்து, இப்போதுவரை தளத்தை சிறிதளவே புலப்படும்படி வைத்திருக்கும் அருகிலுள்ள மலைகளைச் சேர்த்துக்கொள்வதற்காக, 1995 ஆம் ஆண்டு அரசாங்கக் கூட்டமைப்பு, தளத்தைச் சுற்றியுள்ள விலக்கப்பட்ட பகுதியை விரிவு செய்தது.
NTS எல்லைப்பகுதிக்கு அப்பாலுள்ள பல சிறிய சமூகத்தார் வாழ்கின்ற சிறிய எண்ணிக்கையிலான பணியாளர்களின் தேவைகளுக்காக, குரூம் ஏரி சாலையிலுள்ள பேருந்துப் பயண வசதி கொடுக்கப்பட்டுள்ளது (இருப்பினும், இந்த பணியாளர்கள் குரூமிலோ NTSன் மற்ற தளங்களிலோ வேலைசெய்து கொண்டிருந்தார்களா என்பது தெளிவாகத் தெரியவில்லை). பேருந்து, குரூம் ஏரி சாலையில் பயணம் செய்து க்ரிஸ்டல் ஸ்பிரிங்ஸ், ஆஷ் ஸ்பிரிங்ஸ் மற்றும் அலமோவில் நிறுத்தப்படும் மற்றும் அலமோ கோர்ட் ஹவுசில் இரவுமுழுவதும் நிறுத்தப்படும்.
ஓடுபாதைகள்
இந்த தளத்தில் மொத்தம் ஏழு ஓடுபாதைகள் இருக்கின்றன, அதில் ஒன்று இப்போது மூடப்பட்டதாகத் தெரிகிறது. மூடப்பட்ட ஓடுபாதையான 14R/32L இன் மொத்த நீளமும் நிறுத்தப்பாதையைச் சேர்க்காமல் ஏறக்குறைய 7,100 மீட்டர்களில் (23,300 அடிகள்) அமைந்து மிகவும் நீளமானதாக உள்ளது. பிற ஓடுபாதைகளான 14L/32R மற்றும் 12/30 ஆகியவற்றின் நீளம் முறையே 3,650 மீட்டர்கள் (12,000 அடிகள்) மற்றும் 1,650 மீட்டர்கள் (5,400அடிகள்) ஆகும். இவை இரண்டும் நிலக்கீழ் ஓடுபாதைகளாகும். நான்கு ஓடுபாதைகள் சால்ட் ஏரியில் அமைந்துள்ளன. இந்த நான்கு ஓடுபாதைகளில் 09L/27R மற்றும் 09R/27L ஆகிய ஓடுபாதைகள் ஏறக்குறைய 3,500 மீட்டர்கள் (11,450 அடிகள்) நீளத்தையும் பிற இரண்டு ஓடுபாதைகளான 03L/21R மற்றும் 03R/21L ஆகியவை ஏறக்குறைய 3,050 மீட்டர்கள் (10,000 அடிகள்) நீளத்தையும் கொண்டுள்ளன. இந்த தளத்தில் சிறிய, விமானம் இறங்கும் தளமும் உள்ளது.
2007 ஆம் ஆண்டு டிசம்பர் மாதத்தில், ஏர்லைன் வானூர்தி ஓட்டுனர்களின் வானூர்தி வழிகாட்டி அமைப்புகளின் சமீபத்திய ஜெப்பீசன் தரவுத்தள திருத்தத்துடன் ICAO விமானநிலைய அடையாளம் கண்டுபிடிக்கும் KXTA குறியீட்டில் தளம் காணப்பட்டதை ஏர்லைன் வானூர்தி ஓட்டுனர்கள் கவனித்து அதை "வீட்டுச்சூழல் கொண்ட விமானநிலையமாக" பட்டியலிட்டனர். விமானநிலைய தரவுகளின் தற்செயலான வெளியீட்டால், KXTA இப்போது பொது வழிகாட்டி தரவுத்தளங்களில் தோன்றினாலும் கூட அதை ஒரு வழிப்புள்ளியாகவோ எந்த ஒரு விமானத்திற்கு ஒரு சேரிடமாகவோ மாணவ வானூர்தி ஓட்டுநர்கள், கருதக்கூடாது என்று வானூர்தி உரிமையாளர்கள் மற்றும் ஓட்டுனர்கள் கழகத்தால் (AOPA)திட்டவட்டமாக KXTA குறித்து எச்சரித்து அறிவுரை வழங்கப்பட்டது.
ஏரியா 51 இல் இருக்கும் அமெரிக்க அரசாங்கத்தின் பகுதிகள்
left|thumb|140px|ஏரியா 51 குறித்த கேள்விக்கு பதில் கொடுக்கும் வகையில் USAFலிருந்து வந்த ஒரு கடிதம் USAF க்கு ஏரிக்கு அருகே "நடவடிக்கைத் தளம்" இருக்கிறது என்பதை அரசாங்கக் கூட்டமைப்பு குறிப்பாக (பல நீதிமன்ற வழக்குகளிலும் அரசாங்க கட்டளைகளிலும்) ஒத்துக்கொள்கிறது, ஆனால் இதற்கு மேல் இது எந்தத் தகவலையும் வழங்கவில்லை.
நெல்லிஸ் எல்லைப்பகுதியைப் போல் அல்லாது இப்பகுதியானது ஏரியைச் சுற்றியிருக்கும் அப்பகுதி குடிமக்களுக்கும் சாதாரண இராணுவ வான் போக்குவரத்திற்கும் நிரந்தரமான தடுக்கப்பட்டதாக இருக்கிறது. ரேடார் நிலையங்கள் அந்தப் பகுதியைப் பாதுகாக்கிறது மற்றும் அங்கிகரிக்கப்படாத பணியாளர்களை உடனே வெளியேற்றுகிறது. NAFR இல் பயிற்சியில் இருக்கும் இராணுவ வானூர்தி ஓட்டுனர்கள் கூட குரூமின் வான்பகுதியைச் சுற்றியிருக்கும் தவிர்க்கப்பட்ட "பெட்டிக்குள்" தற்செயலாகச் சுற்றினால் கூட அவர்கள் மேல் ஒழுக்க நடவடிக்கை எடுக்கப்படும். thumb|right|தென்னக நெவிடாவை காண்பிக்கக்கூடிய USGS செயற்கோள் புகைப்படங்களின் தொகுப்பு. NTS மற்றும் சுற்றியுள்ள நிலங்கள் பார்க்ககூடியதாக இருக்கிறது; NAFR மற்றும் அதனுடைய அண்டை நிலங்கள் அகற்றுபட்டுவிட்டன. வாக்கன்ஹட்டில் EG&Gயின் பாதுகாப்பு உப ஒப்பந்தக்காரர்களுக்காக வேலைசெய்யும் சீருடை அணிந்திருக்கும் தனியார் பாதுகாப்பு பாதுகாவலர்களால் சுற்றுவட்ட பாதுகாப்புக் கொடுக்கப்படும். அவர்கள் பாலைவன உருமறைப்பு ஜீப் செரோக்கீகளிலும் ஹம்வீஸிலும் மற்றும் மிகவும் சமீபத்தில் உயர்ரக திராட்சை நிறமான ஃபோர்டு F-150 பிக்கப்ஸ் மற்றும் சாம்பல் நிற சேவி 2500 4X4 பிக்கப்ஸிலும் ரோந்துப்பணியில் ஈடுப்பட்டிருப்பார்கள். பாதுகாவலர்கள் M16களை ஏந்தியிருந்தாலும் கூட ஏரியா 51 பார்வையாளர்களுடன் எந்த வித வன்முறைச் சண்டைகளிலும் ஈடுபட்டதாக தெரிவிக்கப்படவில்லை. அதற்கு மாறாக லிங்கன் கவுண்டி ஷெரிப்பிற்காக சுற்றளவு மற்றும் வானொலி அருகே பாதுகாவலர்கள் பொதுவாக பார்வையாளர்களை பின்தொடர்வார்கள். பாதுகாக்கப்பட்ட பகுதியில் உள்ள நிறுத்த எச்சரிக்கைகளை கவனிக்காமல் அத்துமீற வன்முறையாளர்கள் முயற்சித்தால் பயங்கரமான ஆயுதங்களைப் பயன்படுத்த அதிகாரமளிக்கப்பட்டுள்ளது. சுமார் 600 டாலர் அபராதம் போன்ற சாதாரண வகையான நடவடிக்கை எடுக்கப்படும். FBI ஏஜெண்டுகளிடமிருந்து பின்-தொடர் வருகைகளைப் பெற்றுக்கொள்கிறார்கள் என்று சில பார்வையாளர்கள் மற்றும் பத்திரிகையாளர்களும் தெரிவிக்கிறார்கள். தளத்தில் புகைப்படக் கருவிகளைப் பயன்படுத்த முயற்சித்ததற்காக சில பார்வையாளர்கள் பொது நிலத்தில் காவலில் நிறுத்தப்பட்டார்கள். HH-60 பேவ் ஹாக் உலங்கு வானூர்திகள் (எலிகாப்ட்டர்கள்) மூலமாகவும் புதைக்கப்பட்ட இயக்கத்தில் இருக்கும் உணர்கருவிகள்  பயன்படுத்தி கடுங்கண்காணிப்பு செய்யப்படுகிறது.
அரசாங்க வரைபடங்களில் இந்தத் தளம் காணப்படாது; பகுதிக்கான இடக்கிடப்பியல் வரைபடத்தில் நீளமான-பயன்படுத்தப்படாத குரூம் தாதுசுரங்கம் மட்டுமே காண்பிக்கப்படும். நெவிடா போக்குவரத்து துறையினால் வெளியிடப்பட்ட ஒரு குடியியல் வானூர்தி பயணவரைபடத்தில் பெரிய தடை செய்யப்பட்ட பகுதி காண்பிக்கப்பட்டிருக்கிறது. ஆனால் அது நெல்லிஸின் தடைசெய்யப்பட்ட காற்றிடத்தின் பகுதியாகத் தான் வரையறுக்கப்பட்டுள்ளது. அந்தப் பகுதிக்கான அதிகாரப்பூர்வமான ஏரோனாட்டிகள் வழிகாட்டி வரைபடங்கள் குரூம் ஏரியை காண்பிக்கிறது ஆனால் விமானநிலைய தளங்களை தவிர்த்துவிட்டது. அதே போல தேசிய உலகவரைபட நூலில் நெவிடாவில் இருக்கும் கூட்டமைப்பு நிலங்களைக் காண்பிக்கிறது. ஆனால் குரூம் கட்டத்தையும் நெல்லிஸ் மலைத்தொடர்களின் மற்ற பகுதிகளையும் வேறுபடுத்தவில்லை. 1960களில் அமெரிக்க கொரோனா ஸ்பை சாட்டிலைட்டால் எடுக்கப்பட்ட மூலத் திரைப்படம் அதிகாரப்பூர்வமாக தடைநீக்கம் செய்யப்பட்டிருந்தாலும் தடைநீக்கம் செய்யப்படுவதற்கு முன்னதாக திருத்தியமைக்கப்பட்டது; தகவல் கேள்விகளின் சுதந்திரத்திற்கு பதில் கொடுப்பதற்காக காண்பிக்கப்பட்ட வெளிப்பாடுகளை (குரூம் மற்றும் முழு NAFR வரைபடம்) அழித்துவிடும் படி அரசாங்கம் ஆணையிட்டது. 2004 ஆம் ஆண்டில் டேரா செயற்கைக்கோள் படங்கள் (பொதுவாக எல்லோருக்கும் கிடைக்கக்கூடியதாக இருந்தவை) இணைய சேவையகங்களிலிருந்து (மைக்ரோசாஃப்ட்டின் "டேராசர்வர்" சேர்த்து) அகற்றப்பட்டுவிட்டது மற்றும் மோனோகிரோம் 1மி ரிசல்யூஷன் USGS தரவு கொட்டிடத்திலிருந்து எல்லோருக்கும் கிடைக்கும்படி செய்யப்பட்டது. NASA லாண்ட்சாட் 7 படங்கள் இப்போதும் கிடைக்கின்றன (இவை NASA வார்ல்ட் விண்டில் பயன்படுத்தப்படுகின்றன). பிற செயற்கைக்கோள் உளக்காட்சி வழங்குபவைகள் மூலம் எடுக்கப்பட்ட உயர் தெளிவுத்திறன் (மற்றும் மிகவும் சமீபத்திய) கொண்ட படங்கள் (ரஷியன் புரொவைடர்ஸ் மற்றும் IKONOS சேர்த்து) வணிக ரீதியாகவும் கிடைக்கின்றன. ஓடுபாதைக் குறிகள், தள வசதிகள், வானூர்தி மற்றும் வாகனங்கள் ஆகியவற்றை இவை அதிகமாக விவரித்துக் காண்பிக்கின்றன.
நெவிடாவின் மாநில அரசாங்கம் தளத்தைச் சுற்றியிருக்கும் நாட்டுப்புறக் கலைகளை அடையாளம் கண்டுகொண்டு வேறுவகையாக புறக்கணிக்கப்பட்ட பகுதியின் சில சுற்றுலாத்துரை சாத்தியங்களை வழங்கலாம் என்பதற்காக ஏரியா 51 க்கு அருகில் இருக்கும் மாநில வழி 375 பிரிவை "த எக்டிராடெரஸ்டிரியல் நெடுஞ்சாலை" என்று மறுபெயரிட்டு அதனுடைய நீளத்துடன் குறியீடுகளையும் விளக்கி அழகுநயமிக்கதாக காண்பித்தது.
thumb|right|ஒரு மூடிய மின்சுற்றுக் கொண்ட புகைப்படக்கருவி ஏரியா 51 இன் சுற்றளவைக் கண்காணிக்கிறது. தளங்கள் தனியார் ஒப்பந்தக்காரர்களுக்கு உரிமையாக இருந்தாலும் இல்லாவிட்டாலும் தளத்திற்குள் இருக்கும் கூட்டமைப்புச் சொத்து மாநில மற்றும் உள்ளூர் வரிகளிலிருந்து விடுவிக்கப்பட்டதாகும். பகுதிக்குள் நுழைந்து மதிப்பீடு செய்யமுடியாத லிங்கன் கவுண்டி வரி மதிப்பீட்டாளருக்கு தளம் 2 மில்லியன் டாலரை வரி மதிப்பாக அறிவித்தது என்று 1994 ஆம் ஆண்டு ஏரியா 51 ஆராய்ச்சியாளரான கிளென் காம்பெல் கூறினார்.
சுற்றுச்சூழல் வழக்கு
thumb|right|ஏரியா 51ஐ டிகாபூ சிகரத்திலிருந்து பார்க்கலாம் 1994 ஆம் ஆண்டு USAF மற்றும் அமெரிக்க சுற்றுச்சூழல் பாதுகாப்பு ஏஜென்சிக்கு எதிராக ஐந்து பெயர் குறிப்பிடாத குடியான ஒப்பந்தக்காரர்களும் விதவைகளான, வால்டர் காசா மற்றும் ராபர்ட் புரோஸ்ட் ஒப்பந்தக்காரர்களின் மனைவிகளும் வழக்கு தொடுத்தனர். ஜார்ஜ் வாஷிங்டன் பல்கலைக்கழக சட்டப் பேராசிரியரான ஜோனதான் டர்லே, குரூமில் திறந்த பள்ளங்களிலும் கிடங்குகளிலும் அதிக அளவிலான தெரியாத வேதிப்பொருட்கள் எரிக்கப்படும் போது இவர்கள் அங்கே இருந்தார்கள் என்று அந்த வழக்கில் கூறப்பட்டிருக்கிறதாகக் கூறினார். புகாரளித்தவர்களிடம் உயிர்த்திசுப் பரிசோதனைகள் செய்யப்பட்டு ரட்ஜர்ஸ் பல்கலைக்கழக உயிர் வேதியியல் அறிஞர்களால் பகுப்பாய்வு செய்யப்பட்டதில் அவர்களுடைய உடற்கொழுப்பில் டையாக்ஸின், டைபென்சோஃபியூரன் மற்றும் டிரைக்குளோரோஎதிலின் ஆகியவை அதிக அளவு இருந்தது கண்டறியப்பட்டது. அவர்கள் குரூமில் வேலை செய்ததனாலேயே தோல், கல்லீரல் மற்றும் சுவாசத்திற்குறிய பாதிப்புகள் ஏற்பட்டது, மேலும் இதுவே ஃப்ரோஸ்ட் மற்றும் காசாவின் மரணத்திற்கும் காரணமானது என்று குற்றம் சாட்டினார்கள். USAF சட்டவிரோதமாக நச்சுப் பொருட்களைக் கையாண்டது மற்றும் வளங்கள் பாதுகாப்பு மற்றும் மீட்பு சட்டத்தை (ஆபத்தான பொருட்களைக் கையாளுவதைக் கட்டுப்படுத்துகிறது) செயல்படுத்தும் கடமையிலிருந்து EPA தவறிவிட்டது என்றும் கூறி அவர்கள் தொடர்ந்து அனுபவித்த காயங்களுக்கு நஷ்ட ஈட்டை அவர்களுடைய வழக்கு கோரியது. எஞ்சியிருப்பவர்களின் மருத்துவ சிகிச்சைக்கு உதவும் என்று நம்பி அவர்கள் தவறாக வெளிப்படுத்திய வேதிப்பொருட்கள் குறித்த விரிவான தகவலையும் அவர்கள் கோரினர். காங்கிரஸ் உறுப்பினர் லீ எச். ஹாமில்டன் அமைப்பின் முந்தைய தலைவராவார். புலனாய்வுக் குழு 60 மினிட்ஸ் செய்தியாளரான லெஸ்லி ஸ்டாலிடம் "ஏரியா 51 தங்களை சட்டவழக்குகளிலிருந்து பாதுகாத்துக் கொள்வதற்காக அவர்களைக் குறித்த எல்லா தகவலையும் விமானப்படை வகைபிரிக்கிறது" என்று கூறியது.